open-index/open-wikipedia-markdown huggingface dataset:
Alessandro Bichi

**Alessandro Bichi** (1596–1657) var en av Den katolske kirkes kardinaler. 

Han var biskop av Isola fra 1628, senere av Carpentras. Han ble nuntius i Frankrike i 1630.

Han ble kreert til kardinal den 28. november 1633 av pave Urban VIII.

Han var nevø til kardinal Metello Bichi (kreert 1611). Andre kardinaler i slekten var Antonio Bichi  (1657), Carlo Bichi (1690) og Vincenzo Bichi (1731).

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal *Alessandro Bichi* (1596-1657) *1628

## Referanser


## Eksterne lenker
* The Cardinals of the Holy Roman Church
Tjenestefolk

**Tjenestefolk** er personer som arbeider i sin oppdragsgivers husholdning, tidligere ofte omtalt som **tyende**. Byskattelovens § 57 uttrykker så sent som i 1938 at «...husbondsfolk  og andre som har lønnede tjenestemenn, tyende eller andre arbeidere i sin tjeneste, er forpliktet til å innsende innberetning om utbetalte lønninger eller godtgjørelser bestående i penger eller andre ydelser eller fordeler til ligningsmyndighetene». 

Tjenestefolk var ansatt i husholdninger og hjem for å oppvarte herskapet og utføre de fleste typer praktiske gjøremål som å lage mat, servere, gjøre rent, ta imot besøkende og vise dem til rette og lignende. I norske borgerlige husholdninger var det tidligere relativt vanlig å ha én til to tjenestefolk, som regel jenter fra landsbygden. På gårder var det i tillegg andre typer tjenestefolk som hjalp til, også løsarbeidere til sesongarbeid som innhøsting. På danske storgårder var det *malkepiger* som melket rekkene med ventende kyr morgen og kveld. 

I store husholdninger, for eksempel ved et hoff, kan det være et stort antall tjenestefolk med forskjellige oppgaver, ofte organisert i et omstendelig hierarki. I en del tilfeller vil et medlem av tjenerskapet bære en eller annen form for uniform. Eksempler på spesialiserte funksjoner husholdsarbeidere kan ha, er *[[butler]]* (hovmester), sjåfør, kokk, hushjelp og barnepike. 

Gradvis gikk man over til å si «hushjelp» i stedet for «tjenestepike» - til også hushjelpene forsvant fra arbeidsmarkedet. Enslige menn søkte ofte etter en husholderske, til også denne gruppen forsvant. I 1908 var det flere steder mangel på tjenestepiker, mens bare Kristiansund rapporterte mangel på husholdersker.

På dansk betyr «tjener» oftest «servitør» eller «kelner».

## Se også
* Husøkonom
* Guvernante
* Amme
* *[[Footman]]*
* Hovmester (*maître d'hôtel*)
* *[[Au pair]]*
* Hushjelp, hjemmehjelp, husmorvikar
* Dagmamma
* Kammertjener
* Kusk
* Gårdsgutt
* Munnskjenk
* *[[Boy]]*
* Slave
* Selskapsdame

## Referanser


## Eksterne lenker
* 
* Oppslagsordet «tjenestefolk» i ''Den store danske - Gyldendals åbne encyklopædi''
* Oppslagsordet «Hushold» i ''Salmonsens konversationsleksikon'' (1921)
* Oppslagsordet «Tjenesteforhold» i ''Salmonsens konversationsleksikon'' (1927)
Meat Is Murder

***Meat Is Murder*** er det andre studioalbumet med den britiske gruppa The Smiths. Den kom på førsteplass på den britiske albumlista UK Albums Chart.

## Sporliste
# «The Headmaster Ritual» (4:52)
# «Rusholme Ruffians» (4:20)
# «I Want the One I Can't Have» (3:14)
# «What She Said» (2:42)
# «That Joke Isn't Funny Anymore» (4:59)
# «How Soon Is Now?» (6:46) 
# «Nowhere Fast» (2:37)
# «Well I Wonder» (4:00)
# «Barbarism Begins at Home» (6:57)
# «Meat Is Murder» (6:06)

## Eksterne lenker
*
The Queen is Dead

***The Queen Is Dead*** er det tredje studioalbumet med den britiske gruppa The Smiths, og blir av mange sett på som deres beste album.

Albumet kom på åttendeplass da musikkbladet *[[NME]]* kåret tidenes beste album i 2003. Da *[[Aftenposten Aften]]* gjorde det samme i 2000 kom albumet på 40.-plass. På *[[Rolling Stone]]*s liste over tidenes 500 beste album, kom *The Queen Is Dead* på 216.-plass. Albumet er kategorisert som en *klassiker* av musikkavisen *[[Panorama (nettavis)|Panorama]]*.

## Omslaget
Omslaget er et bilde av den franske skuespilleren Alain Delon fra Alain Cavaliers film *L'Insoumis* fra 1964. I filmen spiller Delon en desertør fra den franske fremmedlegionen som skal kidnappe en kvinnelig advokat, men som ender med å redde henne i stedet, og blir skadet. Bildet er kornet og tonet med grønt. Delon ligger på ryggen med hendene en litt ovenfor brystet sitt. Han stirrer opp og munnen hans er halvåpen.

## Sporliste
#«Take Me Back to Dear Old Blighty / The Queen Is Dead (medley)» (6:53)
#«Frankly Mr. Shankly» (2:17)
#«I Know It's Over» (5:48)
#«Never Had No One Ever» (3:36)
#«Cemetry Gates» (2:39)
#«Bigmouth Strikes Again» (3:12)
#«The Boy with the Thorn in His Side» (3:15) 
#«Vicar In a Tutu» (2:21)
#«There Is a Light That Never Goes Out» (4:02)
#«Some Girls Are Bigger Than Others» (3:14)

## Medvirkende
*Morrissey – vokal 
*Johnny Marr – gitar, harmonium, strenge- og fløytearrangement 
*Andy Rourke – bass 
*Mike Joyce – trommer

### Ekstra musikere
*The Hated Salford Ensamble – orkestrering

### Teknisk personale
*Morrissey og Marr – produsenter 
*Stephen Street – lydtekniker (bortsett fra spor to) 
*John Porter – lydtekniker  (bortsett fra spor to)

## Eksterne lenker
*
Sándor Kocsis

**Sándor Kocsis** (født 21. september 1929, død 22. juli 1979) var en ungarsk fotballspiller. Han scoret utrolige 75 mål på 68 landskamper for Ungarn.

Han spilte på det ungarske laget som ble olympiske mestere i Helsingfors i 1952, og to år senere var han toppscorer i VM 1954 med 11 scoringer. Ungarn hadde ikke tapt en eneste kamp på nesten fire år, og var storfavoritter foran mesterskapet &ndash; men i finalen mot Vest-Tyskland tapte de overraskende 2-3.

Da Sovjetunionen gikk inn i Ungarn i 1956 hoppet Kocsis av til vesten, og etter et kort opphold i sveitsisk fotball, signerte han for den spanske klubben Barcelona, hvor han vant ett ligamesterskap, og var med på å vinne UEFA-cupen i 1960.

I hjemlandet spilte Kocsis for Budapest-klubbene Ferencváros og Kispest-Honvéd, og ble ligamester fire ganger.

## OL-medaljer
*  1952  Helsingfors -  **Gull** i fotball  Ungarn

## Referanser


## Eksterne lenker
* 
*  Sándor Kocsis på Eu-Football.info
The World Won’t Listen

***The World Won't Listen*** er et samlealbum av den britiske gruppa The Smiths, utgitt i 1987. Den samler singler og b-sider fra 1985 og 1986.

## Sporliste
#«Panic»
#«Ask»
#«London»
#«Bigmouth Strikes Again»
#«Shakespeare's Sister»
#«There Is a Light That Never Goes Out»
#«Shoplifters of the World Unite»
#«The Boy with the Thorn in His Side» 
#«Asleep»
#«Unloveable»
#«Half a Person»
#«Stretch Out and Wait» *(alternativ versjon)*
#«That Joke Isn't Funny Anymore» 
#«Oscillate Wildly»
#«You Just Haven't Earned It Yet, Baby»
#«Rubber Ring»

## Eksterne lenker
*
Louder Than Bombs

:*For filmen med samme navn, se [[Louder Than Bombs (film)]].

***Louder Than Bombs*** er et [[samlealbum]] av den britiske gruppa [[The Smiths]], utgitt i 1987. Den samler [[singel (musikk)|singler]] og [[b-side]]r fra [[1985]] og [[1986]], og ble først gitt ut i [[USA]] av [[Sire Records]] som det amerikanske motstykket til *The World Won't Listen*. Den ble så populær at bandets britiske plateselskap, [[Rough Trade]], gav det ut i resten av verden. Noen av sporene er alternative innspillinger gjort med produsent og plateprater [[John Peel]] hos [[BBC]].

==Sporliste==
#«Is It Really So Strange?» *(John Peel)*
#«Sheila Take a Bow»
#«Shoplifters of the World Unite»
#«Sweet and Tender Hooligan» *(John Peel)*
#«Half a Person»
#«London»
#«Panic»
#«Girl Afraid»
#«Shakespeare's Sister»
#«William, It Was Really Nothing»
#«You Just Haven't Earned It Yet, Baby» *(alternativ mix)*
#«Heaven Knows I'm Miserable Now»
#«Ask»
#«Golden Lights»
#«Oscillate Wildly»
#«These Things Take Time»
#«Rubber Ring»
#«Back to the Old House»
#«Hand in Glove» 
#«Stretch Out and Wait»
#«Please Please Please Let Me Get What I Want»
#«This Night Has Opened My Eyes» *(John Peel)''
#«Unloveable»
#«Asleep»

## Eksterne lenker
*
Ulderico Carpegna

** Ulderico Carpegna ** (1595–1679) var en av Den katolske kirkes kardinaler. Han var biskop av Gubbio. Han ble kreert til kardinal den 28. november 1633 av pave Urban VIII.

Han deltok som kardinalelektor ved pavevalgene i 1644 som valgte Innocens X til pave, i 1655 (pave Alexander VII), i 1667 (pave Klemens IX), 1669-1670 (pave Klemens X) og i 1676 (pave Innocens XI).
 
## Liv og virke
### Bakgrunn
Ulderico Carpegna ble født i Scavolino i en familie av romersk adelsslekt, knyttet til slekten Montefeltro. Han tok doktorgraden i kirkerett og sivilrett. Som prest ordinert under pave Gregor XVs pontifikat ble han abbed for Santa Maria di Mutino og medlem av kardinal Antonio Marcello Barberinis hoff.

### Biskop
Han ble biskop av Gubbio i 1630, og bispeviet 7. oktober samme år. Bispevielsen ble foretatt i Pauluskapellet i Quirinalpalasset av kardinal Luigi Caetani, assistert av biskopene Antonio Ricciulli og Benedetto Landi.

### Kardinal
Han ble utnevnt av pave Urban VIII til kardinalprest den 28. november 1633. Den 9. januar 1634 ble han gitt Sant'Anastasia al Palatino som tittelkirke. Senere fikk han tittelkirkene *[[San Pietro in Vincoli]]* og Santa Maria in Trastevere*.
 
Han var biskop av [[Todi]] fra 1638, og fratrådte dette embedet i 1643. Ved pavevalget i 1643 ble han regnet som en av de *papabile*.

Han var [[camerlengo]] for et år fra 1648.

===Bispevielse===
Han ble bispeviet av [[Luigi Caetani]], og ble kardinalbiskop av det suburbikare bispedømme [[Albano]] i 1666, av [[Frascati]] i 1671, og av  Porto og Santa-Rufina i 1675.

Kardinal Carpegna støttet opp om barokkarkitekten [[Francesco Borromini]] og gav ham viktige oppdrag med ombygging og utvidelse av sitt palass ved [[Fontana di Trevi]]. Som et tegn på sin takknemlighet utpekte Borromini kardinalen til testamenteksekutor og tilgodeså ham med penger og med gjenstander av betydelig verdi,  tafor - som han skrev - den umåtelige gjeld han stod til ham.

===Død===
Kardinal Ulderico Carpegna døde i Roma.

*Fondo Carpegna* i [[Vatikanets hemmelige arkiv]] inneholder materiale knyttet til Ulderico Carpegna og til [[Gaspare Carpegna]].

== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal *Ulderico Carpegna''

## Referanser


## Eksterne lenker
*  Biografi på The Cardinals of the Holy Roman Church
Stefano Durazzo

**Stefano Durazzo** (født 16. juni 1594 i Multedo ved Genova i Italia, død 11. juli 1667 i Roma) var en av den katolske kirkes kardinaler. Han var tilknyttet den romerske kurie, og senere erkebiskop av Genova.

Han ble kreert til kardinal den 28. november 1633 av pave Urban VIII.

Han var onkel til kardinal Marcello Durazzo (kreert 1686).
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Antonio Sanseverino (1477-1543) *1531
* Kardinal Giovanni Michele Saraceni (1498-1568) *1536
* Pave Pius V (1504-1572) * 1556
* Kardinal Iñigo Avalos de Aragón (ca 1535-1600) *1566
* Kardinal Scipione Gonzaga (1542-1593) *1585
* Patriark Fabio Biondi (Blondus de Montealto) (?-1618) *1588
* Kardinal Michelangelo Tonti (1566-1622) *1608
* Erkebiskop Ulpiano (Volpiano) Volpi (1559-1629) *1609
* Kardinal Lorenzo Magalotti (1584-1637) *1628
* Kardinal *Stefano Durazzo* (1594-1667) *1535

## Referanser


## Litteratur
* A.Valenti Durazzo, "I Durazzo da schiavi a dogi della Repubblica di genova" (www.storiadurazzo.com) CHRA, Principauté de Monaco 2004;
* G.A.Musso, "Il Cardinale Stefano Durazzo, Arcivescovo di Genova, Edizioni U.C.L.D., Genova 1959;
* L.Leoncini "Da Tintoretto a Rubens. Capolavori della Collezione Durazzo". Skira, Milano 2004.

## Eksterne lenker
* Biografi på The Cardinals of the Holy Roman Church
Frikorps (andre betydninger)

**Frikorps** er en betegnelse på flere irregulære militære styrker:

*Freikorps, tysk milits under Weimarrepublikken
*British Free Corps, frivillig styrke underlagt Waffen-SS under andre verdenskrig
*Frikorps Danmark, frivillig styrke underlagt Waffen-SS under andre verdenskrig
Frøen stasjon

**Frøen stasjon** er den første stasjonen Holmenkollbanen ikke deler med noen annen bane. Stasjonen ligger 59,7 meter over havet. Sognsvannsbanen hadde frem til 1993 også en stasjon ved Frøen. Denne lå litt nord for dagens Frøen stasjon. 

Det litt spesielle med denne stasjonen er at de to plattformene ligger på hver sin side av Sognsvannsbanen, og i forskjellig høyde. Frøens inngående plattform (mot sentrum) er den eneste på Oslos t-banenett som ikke har trappefri adgang.

Da Holmenkollbanen i perioden 1993–2010 hadde luftledning mens resten av nettet hadde fått strømskinne, skjedde skiftet mellom strømskinnedrift og luftledningsdrift ved Frøen. Frøen stasjon er, sammen med Steinerud og Borgen stasjoner, stoppested for Diakonhjemmet sykehus.

Stasjonen skal etter planen bli erstattet av nye Diakonhjemmet stasjon, planlagt åpnet innen utgangen av 2027.

## Referanser


## Eksterne lenker
* 
* Byantikvarens verneplan for Holmenkollbanen
Ris stasjon

**Ris stasjon** er en av Holmenkollbanens stasjoner. 
Stasjonen ligger 121,3 meter over havet. Ris kirke ligger rett sør for stasjonen.

## Eksterne lenker
* 
* Byantikvarens verneplan for Holmenkollbanen
Slemdal stasjon

**Slemdal stasjon** er en av Holmenkollbanens stasjoner, og ligger på Slemdal. Stasjonen ligger 144,6 meter over havet. I starten av Holmenkollbanens historie var dette banens endestasjon, senere ble det enkeltsporet til Holmenkollen (Besserud), før de til slutt utvidet med dobbeltspor helt opp.

Den gamle stasjonsbygningen som lå på Slemdal var tegnet av arkitekt Paul Due, som også tegnet Holmenkollen stasjon (nåværende Besserud). Stasjonene ble reist i maskinlaftet tømmer og levert av Strømmen Trævarefabrik, som var storprodusent av bl. a villaer i denne «sveitserstilen». I de første årene etter åpningen av banen til Slemdal holdt administrasjonen av Holmenkollbanen til her, før de flyttet til en sidebygning av vognhallen på Majorstuen i 1907, og deretter til Vinderen i 1914.

Stasjonsbygningen ble demontert i 1978. Bygningen ble senere gjenoppført på Vinterbro, hvor det var tenkt at det skulle ligge et kjørende forstadsbanemuseum, men prosjektet fikk seg en knekk da kjøreledningen ble stjålet, og anlegget er truet av ny E18.

Det ble oppført et venteskur på stasjonen i 1930–40. Ruter er usikre på hvem arkitekten var, men tror det var Kristofer Lange.

## Galleri

Slemdal stasjon - 2010-08-07 at 18-28-49.jpg|Slemdal T-banestasjon. 


## Eksterne lenker
* 
* Byantikvarens verneplan for Holmenkollbanen
Steinerud stasjon

**Steinerud stasjon** er en av Holmenkollbanens stasjoner. Stasjonen ligger 75,6 meter over havet og åpnet i 1900, to år senere enn de andre stasjonene mellom Majorstuen stasjon og Holmenkollen (Besserud). Stasjonen var ment å betjene pasienter, besøkende og ansatte ved Diakonhjemmet sykehus, og stasjonen het frem til 1936 Diakonhjemmet. 

Etter hvert ble imidlertid veien fra stasjonen til sykehuset stengt, og Frøen stasjon ble foretrukket for avstigning til sykehuset. Stasjonen ble dermed omdøpt til Steinerud, som var navnet på gården der sykehuset ligger i dag.

Stasjonen skal etter planen bli erstattet av nye Diakonhjemmet stasjon, planlagt åpnet i august 2027.

## Referanser


## Eksterne lenker
* 
* Byantikvarens verneplan for Holmenkollbanen
Gaustad stasjon

**Gaustad stasjon** er en av Holmenkollbanens stasjoner. Det er den nærmeste t-banestasjonen til Gaustad sykehus og det nye Rikshospitalet. Stasjonen ligger ved Holmenkollbanens krappeste kurve.

I 1916, da Holmenkollbanen ble forlenget til Frognerseteren (Tryvannsbanen), fikk stasjonen leskur som ble tegnet av arkitekt Erik Glosimodt, som tegnet en rekke av bygningene på Holmenkollbanen. I 2002 ble stasjonsbygningen restaurert. 

Sommeren 2011 startet Statens vegvesen å bygge gang- og sykkelvei under Slemdalsveien og Holmenkollbanen. Stasjonen ble derfor stengt. Det ble istedet midlertidig buss på strekningen Gaustad - Frøen - Majorstuen. 15. februar 2012 åpnet på nytt platformen i retning Frognerseteren, mens platformen i retning sentrum åpnet igjen 8. august 2012.

Stasjonen ligger rett sør for Ring 3 og er dermed teknisk sett ikke på Gaustad, men helt nord på Vinderen.

## Eksterne lenker
* 
* Byantikvarens verneplan for Holmenkollbanen
Gulleråsen stasjon

**Gulleråsen stasjon**, tidligere Gullerudåsen, er en av Holmenkollbanens stasjoner. Stasjonen fikk navn fra den tidligere husmannsplassen Gullerud, som tilhørte Grimelund gård. Stasjonen ligger 181,7 meter over havet. Stasjonen ligger i en veldig krapp sving, og på den ene plattformen er det 30 cm mellom plattform og opp til toget. Av sikkerhetsmessige årsaker har plattformen mot sentrum på stasjonen vært stengt siden Holmenkollbanens gjenåpning 6. desember 2010.

## Referanser


## Kilder
* Finn Holden: *[[Akergårdene|Akergårder]] i Oslo* 2003
* Finn Holden: *Vinderen - fra fangstboplass til moderne bydel* 2000

## Eksterne lenker
* Byantikvarens verneplan for Holmenkollbanen
Gråkammen stasjon

**Gråkammen stasjon** er en av Holmenkollbanens stasjoner. Stasjonen ligger 170,1 meter over havet og er blant annet nabo til Hemingbanen og Heming Tennis. Stasjonen ble åpnet 31. mai 1898, da banen gikk til Besserud. I 1916, da Holmenkolbanen ble forlenget til Frognerseteren (Tryvannsbanen), fikk stasjonen leskur som ble tegnet av arkitekt Erik Glosimodt, som tegnet en rekke av bygningene på Holmenkollbanen. I 2002 og 2010 ble stasjonen restaurert.

## Eksterne lenker
* Tidslinje for Holmenkollbanen. 
* Holmenkollbanens stasjoner
* Byantikvarens verneplan for Holmenkollbanen
Skådalen stasjon

**Skådalen stasjon** er en av Holmenkollbanens stasjoner. Stasjonen ligger 206,9 meter over havet. Den ligger i nærheten av Oslo Montessoriskole og Oslo kompetansesenter, den siste ble nedlagt med unntak av avdelingen for døvblinde elever. Da stasjonen ble åpnet, var skurbygget oppført i tømmer med skråtak, det ble senere revet og erstattet med et åpent skurbygg med flat tak. I vintertid gikk et av skiløypene fra Oslomarka nedover Skådalen fram til Skådalsveien og et stykke ned mot stasjonen.

## Eksterne lenker
* Byantikvarens verneplan for Holmenkollbanen
Midtstuen stasjon

**Midtstuen stasjon** er en av Holmenkollbanens stasjoner. Den er den stasjonen som ligger nærmest den gamle Midtstubakken. Om vinteren er stasjonen mye brukt av voksne og barn med akebrett eller kjelker da akebakken Korketrekkeren ender her. Stasjonen ligger 223,3 meter over havet. Stasjonen het opprinnelig Frognerseterveien, men navnet ble endret allerede et par måneder etter åpningen av strekningen den 31. mai 1898.

Stasjonen gikk i 2000 gjennom en total rehabilitering da stasjonen fjernet planovergangene og bygget nye oppganger til stasjonen.

## Referanser


## Eksterne lenker
* Byantikvarens verneplan for Holmenkollbanen
Besserud stasjon

**Besserud stasjon** er en av Holmenkollbanens stasjoner og vekslingspunkt mellom to av Holmenkollstafettens tyngste etapper. Stasjonen ligger 242,2 meter over havet.

Stasjonen var fram til 1916 Holmenkollbanens endestasjon, og het da Holmenkollen stasjon. Da banen ble forlenget skiftet stasjonen navn til Besserud, mens Holmenkollnavnet ble flyttet til stasjonen lenger opp. Samtidig ble stasjonsbygningen (tegnet av Paul Due) flyttet til Lillevann stasjon.

## Eksterne lenker
* Byantikvarens verneplan for Holmenkollbanen
Dolkestøtlegenden

**Dolkestøtlegenden** (tysk: *Dolchstoßlegende*) eller **dolkestøtsteorien** var en konspirasjonsteori om at Tyskland led nederlag i første verdenskrig fordi keiserrikets væpnede styrker ble «dolket i ryggen» av forrædere i eget land, av sosialister, kapitalister, jøder og andre. Ledende demokratiske politikere i den tyske Weimarrepublikken som ble opprettet etter første verdenskrig, ble ofte regnet med blant dem som sviktet. Høyreekstreme aviser og politikere, ikke minst Adolf Hitler, nazistenes fører og rikskansler 1933–1945, omtalte de angivelige forræderne gjerne som novemberforbryterne (*Novemberverbrecher*), en henvisning til datoen for våpenstillstanden 11. november 1918 etter den sosialistiske novemberrevolusjonen i Tyskland denne høsten.

## Bakgrunn og forestillinger

Mange av veteranene fra første verdenskrig var sterkt desillusjonert etter nederlaget, og fredsavtalen i Versailles, med krav om enorme erstatninger fra Tyskland, ble oppfattet som ydmykende og utarmende for landet. Nasjonalsosialistiske grupper, først i form av Freikorps og lignende enheter, og senere NSDAP brukte dolkestøtlegenden i sin rekruttering av medlemmer. Den ble også brukt som begrunnelse for nødvendigheten av ølkjellerkuppet i 1923. For NSDAP ble legenden helt avgjørende i rekrutteringen av medlemmer til Sturmabteilung (SA), og Adolf Hitler tok den svært ofte opp under folkemøter.

Da det tyske nazistpartiet NSDAP kom til makten i begynnelsen av 1933, ble «dolkestøtlegenden» gjort til en integrert del av deres offisielle historie om 1920-årene, hvor Weimarrepublikken ble fremstilt som verket til «novemberkriminelle» som grep den politiske makten ved å forråde nasjonen, «dolket den i ryggen». Nazipropagandaen fremstilte Weimarrepublikken som «en sump av korrupsjon, degenerasjon, nasjonal ydmykelse, nådeløs forfølgelse av ærlig ‘nasjonal opposisjon’ — fjorten år med styre av jøder, marxister, og ‘kulturbolsjevister’ som ble til sist feid bort av den nasjonalsosialistiske bevegelsen under Adolf Hitler og seieren for den ‘nasjonale revolusjon’ i 1933».

Forskere og historikere både i og utenfor Tyskland har alle avvist denne forestillingen. Den tyske hæren var uten reserver og var i ferd med å bli overmannet mot slutten av 1918. For tyskere ble betegnelsen «dolkestøt» forøvrig holdt levende i Richard Wagners opera fra 1876, *[[Götterdämmerung]]*, hvor Hagen myrdet sin fiende Siegfried med et spyd i ryggen.

## Konsekvenser

Blant de ulike grunnene for Tysklands angrep på Sovjetunionen i 1941, var bekymringen for en britisk blokade, som under første verdenskrig, med påfølgende fall i den tyske befolkningens moral. For å unngå det var erobring av jordbruksområdet i Ukraina viktig, slik sett var nazistene selv påvirket av myten de hadde skapt.

## Referanser


## Kilder

* Hobson, Rolf, *Europeisk politisk historie 1750–1950*, Cappelen Damm Akademisk, 2015, ISBN 978-82-02-24316-6

## Eksterne lenker
* 
* «Det er hundre år siden slutten på første verdenskrig. Og starten på dolkestøtlegenden.», artikkel fra *Aftenposten*
* Book review by Harold Marcuse, with 15 «stab-in-the-back» illustrations, 1918–1942
*
Ryan Adams and the Cardinals

**Ryan Adams and The Cardinals** er et amerikansk band som består av Ryan Adams og backinggruppen hans, The Cardinals. I mai 2005 ga de ut albumet *[[Cold Roses]]* og *[[Jacksonville City Nights]]*.

## Bandmedlemmer
*Ryan Adams – vokal, akustisk gitar, elektrisk gitar, munnspill og noe piano.
*J.P. Bowersock – elektrisk gitar.
*Cindy Cashdollar – steel gitar, lap gitar, resonator gitar og vokal.
*Brad Pemberton – Trommer og vokal.
*Catherine Popper – bass, vokal og noe piano.
*Rachael Yamagata – vokal og piano.

## Diskografi
* *[[Cold Roses]], [[2005]].
* *Jacksonville City Nights, 2005.

## Eksterne lenker
*
Voksenlia stasjon

**Voksenlia stasjon** er en av Holmenkollbanens stasjoner. Stasjonen ligger 330,5 meter over havet.

Stasjonen åpnet i 1916, da banen ble forlenget fra Holmenkollen stasjon til Frognerseteren stasjon, men het da bare **Lia**. Navnet Voksen ble senere tatt fra stasjonen over, Skogen stasjon, som opprinnelig het Voksenskogen. Voksenlia, Voksenskogen og Voksenkollen er sekundærnavn til Voksen (tidligere skrevet Woxen).

## Galleri

217 Lia St. Tryvandsbanen - no-nb digifoto 20150911 00120 bldsa PK09397.jpg|Lia stasjon
12 Lia station. Tryvandsbanen - no-nb digifoto 20150911 00166 bldsa PK09402.jpg|Lia stasjon 


## Eksterne lenker
* Værmåling og web-kamera fra Voksenlia.
* Byantikvarens verneplan for Holmenkollbanen
Skogen stasjon

**Skogen stasjon** er en av Holmenkollbanens stasjoner. Stasjonen ligger 378,0 meter over havet.

Stasjonen åpnet i 1916, da banen ble forlenget fra Holmenkollen stasjon til Frognerseteren stasjon, men het da Voksenskogen. Navnet ble senere endret til bare Skogen samtidig med at stasjonen nedenfor, Lia, fikk endret navn til Voksenlia.

Stasjonen ble oppgradert på midten av 90-tallet. Perrongen mot byen ble flyttet 20 meter nordover, forlenget og fikk ny oppgang fra Jerpefaret, på nedersiden av skinnegangen. Gangfeltet over skinnegangen ble samtidig fjernet.

## Eksterne lenker
* Byantikvarens verneplan for Holmenkollbanen
Lillevann stasjon

**Lillevann stasjon** er en av Holmenkollbanens stasjoner. Stasjonen ligger 425,0 meter over havet.

Stasjonsbygningen er tegnet av Paul Due og ble opprinnelig oppført som godshus på Besserud. Bygningen ble flyttet i 1916, samme år som banen ble forlenget fra Holmenkollen stasjon til Frognerseteren stasjon. Den er derfor den eneste stasjonsbygningen mellom Holmenkollen og Voksenkollen som ikke er tegnet av Erik Glosimodt.

Stasjonen hadde bare 49 av- og påstigende i løpet av et døgn (2003) og er med dette Oslos minst trafikkerte t-banestasjon. Det er den nordligste stasjonen.

## Referanser


## Eksterne lenker
* Byantikvarens verneplan for Holmenkollbanen
Voksenkollen stasjon

**Voksenkollen stasjon** er en av Holmenkollbanens stasjoner.
Stasjonen ligger 460,0 meter over havet.

Stasjonen åpnet i 1916, da banen ble forlenget fra Holmenkollen stasjon til Frognerseteren stasjon. På midten av 1990-tallet ble planovergangene tatt bort og stasjonen modernisert.

Om vinteren er det ofte mange skikjørere som kjører skibuss fra stasjonen opp til Tryvann Vinterpark.

## Galleri

833 Voksenkollen st. Tryvandsbanen - no-nb digifoto 20150911 00083 bldsa PK09447.jpg|Voksenkollen stasjon. 
392 Voksenkollen stasjon - no-nb digifoto 20150911 00082 bldsa PK09444.jpg|Skiløpere ved Voksenkollen stasjon 


## Eksterne lenker
* Byantikvarens verneplan for Holmenkollbanen
Holmenkollen stasjon

**Holmenkollen stasjon** er en av Holmenkollbanens stasjoner og nærmeste stasjon til Holmenkollen skiarena. Stasjonen ligger 277,7 meter over havet.

Før 1916 var Besserud stasjon banens endepunkt og hadde navnet Holmenkollen. Da banen ble forlenget til Frognerseteren stasjon, ble stasjonnavnet byttet slik at det kom nærmere Holmenkollbakken. I de første årene etter forlengelsen het stasjonen «Holmenkollen Sanatorium». Holmenkollen stasjon ble rehabilitert rundt år 2000, og var, i tillegg til 4 andre, blant de få stasjonene på Holmenkollbanen som er tilrettelagt for tog lengre enn to vogner, med sin plattformlengde på 108  meter.

## Ytterligere fornyelse
Stasjonen ble på tross av sine relativt nylige oppgraderinger, oppgradert ytterligere i forbindelse med Ski-VM i 2011. Arkitektfirmaet Reiulf Ramstad AS fikk oppdraget med å tegne nye Holmenkollen stasjon. Den gamle stasjonsbygningen fra 1916 ble flyttet, men ble integrert i det nye stasjonsmiljøet. Byantikvaren var involvert i dette arbeidet.

De nye fasilitetene på stasjonen som åpnet 6. desember 2010 var:
* Ingen planovergang
* Stasjon som er lang nok for seks vogner
* Bedre plass
* Opgradering av stasjonens infrastruktur

## Bildegalleri


Holmenkollen (stasjon).jpg
Holmenkollen stasjon 1.jpg
Holmenkollen stasjon 2.jpg
Holmenkollen stasjon2.JPG
Holmenkollen stasjon4.jpg
T2000 stock at Holmenkollen.jpg
Oslo T-bane. Holmenkolen station.JPG


## Referanser


## Eksterne lenker
* Reiulf Ramstad arkitekters side prosjektet
* Reiulf Ramstad arkitekters side om design for Oslo Sporveier
* Byantikvarens verneplan for Holmenkollbanen
Vettakollen stasjon

**Vettakollen stasjon** er en av Holmenkollbanens stasjoner. Stasjonen ligger 196,7 moh. Stasjonen het opprinnelig Greveveien, men navnet ble endret allerede et par måneder etter at strekningen åpnet 31. mai 1898. Vettakollen var kollen til Grimelund gård, og navnet kommer av ordet *vete* som betyr varde.

Stasjonsbygningen ble oppført i 1907, og var en periode funksjonærbolig for banen. Stasjonen hadde tidligere et postkontor som tok i mot post og sendte det nedover mot Majorstuen i trikkens tidligere dager. I dag er det en pizzeria i disse lokalene.

## Referanser


## Eksterne lenker
* Byantikvarens verneplan for Holmenkollbanen
Frognerseteren stasjon

**Frognerseteren stasjon** er endestasjon for Holmenkollbanen i Oslo. Dette er nærmeste stasjon til Frognerseteren og Tryvann. Akebakken Korketrekkeren starter i umiddelbar nærhet til stasjonsområdet. Stasjonen ligger 469,0 meter over havet.

Stasjonen åpnet i 1916, da banen ble forlenget fra Holmenkollen stasjon.

## Bilder

1333 Oslo Frognersæteren - no-nb digifoto 20150909 00078 bldsa PK02816.jpg|Frognerseteren i Nordmarka ca. 1936, med blant annet Hovedrestauranten (reist 1891), Heftye-villaen (1867), det gamle Skimuseet (1923) og Sportshallen (1896). Øverst Frognerseteren stasjon.
401. Frognersæteren st. Tryvandsbanens foreløbige endestation (8530926844).jpg|« Frognersæteren st. Tryvandsbanens foreløbige endestation», gammelt postkort 
805. Oslo. Frognersæteren st., ca 1936 (8529813355).jpg|«Frognersæteren st.», postkort fra 1936
Frognerseteren stasjon.jpg|Frognerseteren stasjon vinteren 2007
Frognerseteren1.JPG|Utsikt fra Frognerseteren stasjon sommeren 2013
Frognerseteren 1978.jpg|1978
Frognerseteren stasjon 1979.jpg|1979
Frognerseteren stasjon in Oslo (metro).jpg|2020

## Eksterne lenker
* Byantikvarens verneplan for Holmenkollbanen
General Electric Company

**General Electric Company** (**GEC**) var et stort britisk-basert industrikonglomerat som drev med forbruker- og forsvarselektronikk, kommunikasjon og engineering. Selskapet var registrert på FTSE 100-indeksen. 

I 1968 kjøpte selskapet opp English Electric (med Marconi Company, men uten flyproduksjonen som forsvant i 1960).

I 1989 fusjonerte GEC og det franske selskapet Alsthom sine kraft-produksjon og transport- divisjoner i et joint venture-selskap kalt GEC-Alsthom. Dette endret navn til Alstom i 1998.

I 1999 ble GECs forsvarsdivisjon, Marconi Electronic Systems, slått sammen med  British Aerospace for å lage BAE Systems. Resten av GEC fortsatte som Marconi plc. Selskapet fikk finansielle problemer i kjølvannet av dot-com-boblen i 2001, noe som førte til en restrukturering av selskapet og navnet Marconi Corporation plc. I 2006 kjøpte Ericsson opp mesteparten av dette selskapet, herunder dens største divisjon: Marconi Communications. De resterende delene av selskapet ble omdøpt til Telent.
General Dynamics

**General Dynamics** er et amerikansk industrikonsern som er en stor aktør innen forsvarsindustrien. Selskapet ble grunnlagt 21. februar 1952 og har hovedkontor i Virginia. I 1993 solgte General Dynamics flyproduksjonen sin til Lockheed Corporation, som senere ble en del av Lockheed Martin. General Dynamics sto for utviklingen og produksjonen av jagerflyet F-16 Fighting Falcon før produksjonen ble oppkjøpt av Lockheed-Martin.

## Programområder og produkter
*General Dynamics Land Systems:
** M1 Abrams stridsvogner
** M60A1 Armored Vehicle Launched Bridge
** Expeditionary Fighting Vehicle 
** Crusader selvdrevet felthaubitser
* General Dynamics Armament and Technical Products
* General Dynamics Ordnance and Tactical Systems
* General Dynamics European Land Combat Systems
** Steyr-Daimler-Puch

## Referanser


## Eksterne lenker
*
Allgemeine SS

**Allgemeine SS** (tysk for «det alminnelige (vanlige) SS») var hoveddelen av det tyske nazistpartiets paramilitære organisasjon Schutzstaffel (forkortet SS) mellom 1932 og 1945. SS utviklet seg til militær- og ordensvesenet i Det tredje riket og bestod under andre verdenskrig av tre ulike hovedgrupper: Allgemeine SS (sivile partiavdelinger), Waffen-SS (infanteri-, artilleri- og panserstyrker) og Sicherheitsdienst (politisk overvåkingsorgan).

## Historikk
Betegnelsen Allgemeine SS ble innført for å skille det opprinnelige SS fra det nyere Waffen-SS, som var opprettet som en militær avdeling. Tjenestegradene var for det meste de samme, men kriteriene for forfremmelse var forskjellige. Det var derfor ikke uvanlig at medlemmer av SS gikk inn i både Allgemeine SS og Waffen-SS for lettere å kunne oppnå høyere rang. Det var også vanlig at soldater i Waffen-SS i perioder ble overført til Allgemeine SS for å ha en lettere tjeneste etter lange opphold ved fronten.

Allgemeine SS var blant annet ansvarlig for å administrere konsentrasjonsleirene, først de i Tyskland og fra 1941 utrydningsleirene i det okkuperte Polen. Organisasjonen hadde også ansvar for polititjenester i samarbeid med Ordnungspolizei, som var underlagt SS fra 1936.
Mal:
I 1944 ble alle høyere offiserer i Allgemeine SS tildelt tilsvarende grad i Waffen-SS, slik at de dersom de ble tatt til fange kunne hevde at de var medlem av en militær organisasjon og dermed kreve status som krigsfange.

I rettoppgjøret etter andre verdenskrig ble det erklært at Allgemeine SS var en krigsforbryterorganisasjon. Waffen-SS fikk også samme status, blant annet på grunn av utvekslingen av mannskaper og på grunn av grusomheter som hadde blitt begått mot sivile på Østfronten.

## Se også
*Schutzstaffel
*Germanske-SS Norge
Gasherbrum IV

**Gasherbrum IV** er en av fem topper i fjellmassivet Gasherbrum, i fjellkjeden Karakorum i Pakistan. Gasherbrum IV er 7925 moh., og er dermed verdens 17. høyeste fjell, til tross for at det er det laveste i Gasherbrum-gruppen.

Gasherbrum IV hevdes av mange å være et av de vakreste fjellene i Karakoram, med sin karakteristiske pyramideform. Det er også et av de vanskeligste å bestige, og den nær 3000 meter høye vestveggen blir ansett å være en av de største utfordringene for klatrere i Himalaya.

Gasherbrum IV ble første gang besteget 6. august 1958, av italienerne Walter Bonatti og Carlo Mauri.

## Se også
* Liste over verdens høyeste fjell
Etnokrati

**Etnokrati** er en styreform hvor alle maktposisjoner i en stat eller et geografisk område innehas av en bestemt etnisk gruppe, og hvor denne gruppens dominans opprettholdes gjennom diskriminering og undertrykking av andre etniske grupper.

Sør-Afrikas tidligere apartheid-regime og Israel har vært trukket frem som eksempler på etnokratier.

## Eksterne lenker

Nils A. Butenschøns artikkel Politics of Ethnocracies: Strategies and Dilemmas of Ethnic Domination
Gauleiter

**Gauleiter** var en embetstittel i det tyske nasjonalsosialistiske partiet NSDAP. En gauleiter var partiets øverste embetsmann innenfor et gau, en region eller et partidistrikt. Det var på det meste 42 slike regioner i det nazistiske  Tyskland, og én region for utlandet. Gauleitere ble utnevnt av rikskansler og partifører Adolf Hitler.

Embetet var en av de viktigste måter personer uten høyere utdanning kunne oppnå sentrale posisjoner i staten. Bare fem av de som gjorde tjeneste som gauleiter hadde universitets- eller høyskoleutdanning; langt de fleste fikk posisjonen som belønning for utførte tjenester.
General Electric

**General Electric** (**GE**) er et amerikansk konsern stiftet i 1879. Ved inngangen til 2005 var det verdens største selskap målt etter markedsverdi. Pr. 28. mars 2005 har selskapet en verdi på cirka 379 milliarder dollar.

## Beskrivelse av virksomheten
GE er engasjert i utvikling, produksjon og markedsføring av et vidt spekter av produkter for å generere, overføre, fordele, kontrollere og forbruke elektrisitet. Produktene har et vidt spekter av anvendelsesområder: Belysning, industriell automasjon, utstyr for elektrisk fordeling og kontroll, lokomotiver, strøm-generatorer, produkter for strømlevering, service til kjernekraft, jetmotorer, kjemikalier og utstyr for behandling av vann og prosessanlegg, sikkerhetsutstyr, syntetiske materialer.

Tjenester omfatter kringkasting og TV-kanaler, produkttjenester, elektriske forretninger, elektrisk installasjon, ingeniørtjenester og reparasjon.

Kundene omfattes innenfor infrastruktur, industri, helseforetak, nettverkstilbydere, finanssektoren og konsumsektoren.

## Forskning og utvikling
GE fører en «Ecomagination» (økotenkning) kampanje for å øke omsetning samtidig som budsjettet for forskning og utvikling fordobles fra det nåværende nivå på $ 700 mill. Fremtidige produkter vil være lokomotiver som går på solenergi, fly med lavt utslipp av eksos, mer effektiv belysning og mer avanserte systemer for vannrensning.

Ifjor reduserte GE sine energiutgifter med $ 70 mill. og reduserte sine utslipp av klimagasser med 150 000 tonn.

## GE Broadcast
GE Broadcast eier TV-konglomeratet NBC Universal, som igjen eier bl.a fjernsynskanalene under CNBC, TV-kanalene under NBC, og filmselskapet Universal Pictures.

## GE-bedrifter i Norge

GE har per. april 2008 ca. 2900 medarbeidere i Norge, de fleste fra GE Healthcare. Hovedkontoret ligger i Nydalen / Storo i Oslo med det samme bygget som GE Healthcares forgjenger Nyegaard (Nyco) flyttet til i 1940.

Ca. 600 nye medarbeidere ble tillagt GE i Norge i 2007 ved GEs oppkjøp av Vetco Gray (GE Infrastructure).
*GE Wind Energy

### GE Commercial Finance
### GE Healthcare

### GE Money

## Referanser


## Eksterne lenker
*
Borgen stasjon

:*Andre betydninger: Stasjon med samme navn eller også [[Bondivann holdeplass]] i Asker på [[Spikkestadlinjen]].*

**Borgen stasjon** er en av stasjonene på T-banen i Oslo og nærmeste T-banestasjon til Vestre gravlund. Borgen stasjon ble åpnet 17. november 1912.

Stasjonen lå opprinnelig mellom Volvat og Heggeli stasjon. Heggeli stasjon ble nedlagt 18. mai 1995 og Volvat stasjon ble nedlagt 7. april 1997, så i dag ligger Borgen stasjon mellom Smestad og Majorstuen stasjon.

Borgen stasjon ble flyttet lengre vestover da Røabanen ble oppgradert til såkalt metrostandard i 1995. Opprinnelig lå den i forlengelsen av det nye krematoriet på Vestre gravlund, omtrent der hvor den lysregulerte fotgjengerovergangen er i dag.

## Eksterne lenker
* Data om stasjonene langs Røabanen, Sognsvannsbanen og Kolsåsbanen hos Ruter AS
Smestad stasjon

**Smestad stasjon** er en T-banestasjon i Oslo. Den ligger på Smestad, på sørsiden av Sørkedalsveien, og dermed akkurat innenfor Bydel Ullern. Stasjonen ligger historisk sett på Røabanen, mens Kolsåsbanen grener av etter stasjonen i vest, og stasjonen er derfor betjent av to linjer.

## Historie
Stasjonen åpnet som endepunkt for Smestadbanen 17. november 1912, ble en del av Røabanen i 1935, og felles for både Røabanen og den nyanlagte Bærumsbanen i 1942. Linjen ble lagt i tunnel fra Smestad og under Sørkedalsveien rundt 1938. Stasjonen ble i 1995 ombygd til moderne metrostandard, blant annet med strømskinner i stedet for luftledninger. Samtidig ble nabostasjonene Sørbyhaugen og Heggeli lagt ned.

Rundt Smestad stasjon var det i de første tiårene etter andre verdenskrig mange forskjellige forretninger som dekket de fleste av dagliglivets behov, blant annet:

* Assortert manufaktur (nå: solstudio).
* Blomsterbutikk (Nå: Apotek. Blomsterbutikk flyttet til Vinderen).
* Postkontor (flyttet til Matkroken Gressbanen-PostIButikk).
* Bankfilial (Bergens Privatbank, nå: kiosk:SmestadKiosken).
* Vilt- og fiskebutikk (nå: del av bunadsbutikk).
* Bokhandel (nå: del av bunadsbutikk).
* Konditoriutsalg (nå: del av bunadsbutikk).
* Bensinstasjon: BP (fortsatt samme sted: Statoil inntil 2016. Fra 2016: Circle K).
* Drosjeholdeplass (fortsatt på området til bensinstasjonen, nå Circle K).
* Handelscentralen (oppført i funkis-stil 1933–1934, tegnet av arkitekt Peter Daniel Hofflund):
* Farvehandel (nå: begravelsesbyrå).
* Kolonialforretning:Smestad Dagligvare.
* Restaurant: Bakkekroen (fortsatt i 2. etasje, jazz på lørdager).

## Referanser


## Eksterne lenker
*
Makrellbekken stasjon

**Makrellbekken** stasjon er den første stasjonen som Røabanen ikke deler med en annen bane. Den ligger i Bydel Vestre Aker i boligstrøket med samme navn.

Neste stasjon i retning Oslo var opprinnelig Sørbyhaugen, men denne ble nedlagt i forbindelse med overgangen til «metrostandard» 18. mai 1995. Stasjonen åpnet 24. januar 1935 og hadde frem til ombyggingen i 1995 en sterkt trafikkert planovergang. Nå er banen lagt under veien.

## Galleri

## Rute

## Eksterne lenker
Holmen stasjon

**Holmen** stasjon er en av stasjonene på Røabanen. Den trafikkeres daglig av Linje 2. Den ligger i bydel Vestre Aker. Den er syvende av i alt 13 stasjoner på strekningen.

Den er også andre stasjon på Røabanen som ikke deler bane med andre linjer. Stasjonen ligger 600 meter unna Persbråten videregående skole.

Stasjonen ble åpnet 24. januar 1935 og oppgradert til metrostandard med gjenåpning 18. mai 1995.

## Eksterne lenker
Hovseter stasjon

**Hovseter** stasjon er en av stasjonene på Røabanen. Den ligger i bydelen Vestre Aker. Stasjonen ble åpnet 24. januar 1935 og trafikkeres av linje 2. I nærheten ligger Persbråten videregående skole, Huseby barneskole og Huseby leir.

Dagens utgave av stasjonen ble bygget om til metrostandard og ble gjenåpnet 18.05.1995.

## Eksterne lenker
Røa stasjon

**Røa stasjon** er en av stasjonene på Røabanen. Stasjonen lå opprinnelig på østsiden av Vækerøveien. I 1948 da banen ble forlenget videre fra Røa, ble stasjonen flytter til vestsiden, men den ble flyttet tilbake til østsiden i forbindelse med ombyggingen til metrostandard i 1995. Røa er et knutepunkt for busslinjene 32, 41 og 47, som fungerer som matebusser til t-banen.

Neste stasjon i retning Oslo var opprinnelig Huseby skole, men den ble nedlagt 5. februar 1995.

Begge stasjonene ble åpnet 24. januar 1935.

## Eksterne lenker
Det internasjonale atomenergibyrået

**Det internasjonale atomenergibyrået (IAEA)** (Engelsk: *International Atomic Energy Agency*) er en internasjonal organisasjon opprettet 29. juli 1957 for å fremme fredelig utnyttelse av atomenergi og hindre tilsvarende bruk i militære formål. Organisasjonen har 177 medlemsstater (4. april 2023) og hovedkvarter i Wien i Østerrike. IAEA er en autonom internasjonal organisasjon under FNs vinger. 

IAEA har hatt høyprofilerte roller i å overvåke overholdelsen av internasjonale avtaler og resolusjoner, i den siste tiden særlig i Irak, Nord-Korea og Iran. Fra Nord-Korea er inspektørene deres blitt utvist. De har så langt ikke lyktes i striden rundt atomforskningen i Iran, der det er de tre store EU-landene som har ført forhandlingene.

IAEA har gjentatte ganger advart mot farene for at terrorister tar i bruk kjernefysiske våpen. 

## Nobels fredspris 2005
IAEA ble tildelt Nobels fredspris for 2005 sammen med sin generaldirektør egypteren Mohamed ElBaradei. Den Norske Nobelkomite gav som begrunnelse «deres arbeid for å hindre at kjernefysisk energi blir brukt til militære formål». IAEA har konsentrert seg om kampen for å redusere kjernevåpen med sikte på å avskaffe disse våpnene. At lite er oppnådd på dette feltet gjør arbeidet enda viktigere. Internasjonalt samarbeid på dette feltet er avgjørende for en god og stabil verden, sa Nobelkomitéens formann, professor Ole Danbolt Mjøs, ved offentliggjøringen av pristildelingen 7. oktober.

## Organisasjon

Organisasjonen hadde fra starten 56 medlemsstater (inkl. alle de skandinaviske). Nyeste medlemmer er Kapp verde og Gambia (2023).

Generalkonferansen holdes hvert år i september, og der velges for ett år medlemmene av styret (Board of Governors) etter en nøkkel som bl a prioriterer ledende stater med henblikk på forskning og produksjon og også tar sikte på utjevnet representasjon av verdens geografiske regioner.

Styret møtes fem ganger i året (inkl. to ganger i september – før og etter generalkonferansen).

IAEA har 2200 ansatte fra 90 land.

## Ledere
*Generaldirektør: Rafael Mariano Grossi
*Visegeneraldirektør og sjef for Avdelingen for nukleær vitenskap og anvendelse: Werner Burkart
*Visegeneraldirektør og sjef for Avdelingen for teknisk samarbeid: Ana Maria Cetto
*Visegeneraldirektør og sjef for Avdelingen for beskyttelsestiltak: Olli Heinonen
*Visegeneraldirektør og sjef for Avdelingen for nukleær energi: Juri Sokolov
*Visegeneraldirektør og sjef for Avdelingen for nukleær trygghet og sikkerhet: Tomihiro Taniguchi
*Visegeneraldirektør og sjef for Administrasjonsavdelingen: David Waller

*Personaldirektør: Unni Vennemoe (norsk)

## Referanser


## Eksterne lenker
* IAEA, via FN-sambandet.
*
Ekraveien stasjon

**Ekraveien** stasjon er siste stasjon i Oslo på Røabanen i bydel Vestre Aker, før banen krysser grensen til Bærum og Eiksmarka stasjon.

Stasjonen ble åpnet 22. desember 1948. Den er i nyere tid blitt bygget om til metrostandard og ble gjenåpnet 18. mai 1995. Sporene er et stykke fra hverandre på grunn av kurvene ved stasjonen som nærmest er i moderne slangeform.

Planovergangene er også fjernet og det finnes en undergang fra Spor 1 til Spor 2, samt en mindre gangvei. Stasjonen er en av de aller minste på Røabanen og hele Linje 2.

## Referanser


## Eksterne lenker
Eiksmarka stasjon

**Eiksmarka** stasjon er første stasjon i Bærum på Røabanen. Daglig trafikkeres den av Linje 2.

Tidligere var første stoppested på Grini i Bærum, men denne ble nedlagt i forbindelse med
ombygging til metrostandard. Denne stasjonen ble bygget og åpnet med sin nåværende form 18. mai 1995.

Stasjonen ble opprinnelige åpnet 3. desember 1951 og den gang som forstadsbane.

## Eksterne lenker
Lijordet stasjon

**Lijordet** stasjon er en av stasjonene på Røabanen.

Stasjonen ble åpnet 3. desember 1951 og var banens endepunkt frem til 1972. Stasjonen skulle egentlig hete «Øvrevoll», men da gangveien til Øvrevoll Galoppbane ikke ennå var bygget ble stasjonen kalt Sørbråten stasjon, etter en husmansplass i nærheten. Dette navnet ville imidlertid ikke NSB godkjenne, da det allerede fantes en Sørbråten stasjon på jernbanen. 

Som en midlertidig løsning ble navnet «Lijordet» derfor ganske enkelt funnet opp. Til tross for det fiktive navnet, ble Øvrevoll-navnet aldri tatt i bruk, og stasjonen har blitt hetende Lijordet.

Den ble bygget om til metrostandard og gjenåpnet 18. mai 1995.

## Referanser


## Eksterne lenker
Østerås stasjon

**Østerås** stasjon er endestasjon på Røabanen. Stasjonen lå tidligere i takstsone V-02, men ligger nå i sone 1 (Oslo), slik som resten av t-banenettet.
Stasjonen ble åpnet 16. november 1972

## Eksterne lenker
Montebello stasjon

**Montebello** stasjon ligger på Kolsåsbanen i Oslo. Den ligger på forbindelsesbanen Jar – Sørbyhaugen som ble åpnet for trafikk 15. juni 1942. Radiumhospitalet ligger 400 meter fra stasjonen, i sørvestlig retning. Navnet Montebello hører til landstedet Montebello («Det vakre fjellet») i Montebelloveien 24, bygget i 1830.

Kolsåsbanens passasjerer forbandt Montebello stasjon med et spesielt teknisk rituale i årene 1995–2006 som alle tog måtte gjennomføre her, ved at det under oppholdet ble skiftet om fra kjøreledningsstrøm via taket til strømsko mot strømskinne slik T-banen har.

I perioden 20. august 2006 – 31. mai 2008 har stasjonen vært erstattet av den midlertidige Husebybakken stasjon, som lå noen hundre meter i østlig retning, nærmere Røabanen.

Den 18. august 2008 ble stasjonen gjenåpnet etter oppgradering av banen til metrostandard. Det går ikke lenger an å gå over sporene på stasjonen: det er anlagt en undergang og en bro som tillater planfri kryssing.

## Eksterne lenker
* [Plan for oppgradering av stasjonen](http://www.plan-og-bygningsetaten.oslo.kommune.no/getfile.php/plan-%20og%20bygningsetaten%20(PBE)/Internett%20(PBE)/Dokumenter/Filer%20utlagte%20saker/Montebello_stasjon_kols%C3%A5sbanen.pdf)
Ullernåsen stasjon

**Ullernåsen** stasjon er en av stasjonene på Kolsåsbanen i Oslo. Den ligger på forbindelsesbanen Jar – Sørbyhaugen som ble åpnet for trafikk 15. juni 1942.

Den første Ullernåsen holdeplass var provisorisk, og lå der banen krysset en skogssti, rundt 150 meter vest for den nåværende stasjonen. Den ble flyttet østover til sin nåværende beliggenhet i 1957, samtidig som Merradalen holdeplass (som lå litt lenger øst enn dette igjen) ble nedlagt.

Ullernåsen stasjon ble stengt 1. juli 2006 fordi banen skulle oppgraderes til metrostandard. Den ble gjenåpnet 18. august 2008.

Ullernåsen stasjon ligger like ved Kolsåsbanens bro over Mærradalen, den største og høyeste brokonstruksjon på banenettet i Oslo-området. Broen har ofte vært brukt ulovlig som snarvei om natten av ungdom i strøket, og det har skjedd dødsulykker her.

## Referanser




## Eksterne lenker